A Gödöllői EAC-ban kezdett sportolni. 2002-ben negyedik volt a felnőtt magyar bajnokságon 3000 méter akadályon. 2006-ban 48. volt a junior mezeifutó Európa-bajnokságon. A junior vb-n 12. helyen végzett 3000 méter akadályfutásban. 2007-ben az U23-as Európa-bajnokságon 5000 méteren hatodik, 10 000 méteren hetedik lett. 2007-től az Egyesült Államokban egyetemi hallgató lett. 2008-ban az atlétikai csapat-Európa-bajnokságon nyolcadik volt. 2009-ben az U23-as Eb-n második lett 10 000 méteren, ötödik 5000 méteren. 2010-től az UTE versenyzője lett. A 2010-es atlétikai Európa-bajnokságon 13. helyen végzett 10 000 méteren. 2011-ben megnyerte a Las Vegas maratont. 2012-ben Houstonban lett ötödik. Ezen a versenyen teljesítette az olimpiai kiküldetési A-szintet. Az ötkarikás játékokon a 92. helyen ért célba. A mezeifutó Eb-n 40. helyen ért célba.